section_heading: Karakterizacija
paragraph_text: Tijekom rada u Houseovom timu, Chase je naučio mnogo o dijagnostici, a najbolji dokaz toga je epizoda "The Right Stuff" kada, iako više ne radi za Housea, točno pretpostavi kako pacijentica boluje od Von Hippel-Lindauove bolesti. Dok je još radio kod Housea, imao je nekoliko iznimno uspješnih slučajeva. Bio je prvi koji je dijagnosticirao pacijenta u epizodi "Finding Judas", a u epizodu "Airborne" uspijeva dijagnosticirati pacijenta tjedna. Iako Foreman smatra kako nije posebno pametan, Chase je tijekom prve tri sezone postavio više točnih dijagnoza nego on ili dr. Cameron.